Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: A közúti jármûvek mûszaki megvizsgálásáról szóló 5/1990. (IV. 12.) KöHÉM rendelet
Paragraph Index: 3418

2. A számítógépes szimuláció és kalkuláció alapelvei 2.1. Matematikai modell A matematikai modellt a gyártónak kell biztosítania. A modellnek tükröznie kell a vizsgálandó jármû, rendszer és alkatrészek szerkezetének összetettségét a szabályozási aktus követelményeivel és annak peremfeltételeivel együtt. Az alkatrészek vagy mûszaki egységek jármûtõl független vizsgálatára értelemszerûen ugyanezek az intézkedések alkalmazandók. 2.2. A matematikai modell érvényesítési folyamata A matematikai modellt a tényleges vizsgálati feltételekkel összehasonlítva kell érvényesíteni. Ennek értelmében egy fizikai vizsgálatot kell lefolytatni abból a célból, hogy a matematikai modell alkalmazásával kapott eredményeket össze lehessen hasonlítani a fizikai vizsgálat eredményeivel. Bizonyítani kell a vizsgálati eredmények összehasonlíthatóságát. A gyártónak vagy mûszaki szolgálatnak érvényesítési jelentést kell készítenie és azt megküldeni a jóváhagyó hatóság részére. A jóváhagyó hatóságot értesíteni kell a matematikai modellben vagy a szoftverben bekövetkezõ bármilyen olyan változásról, amely érvénytelenítheti az érvényesítési jelentést; ekkor a hatóság kérheti új érvényesítési eljárás lefolytatását. Az érvényesítési eljárás folyamatábrája a 3. kiegészítésben található. 2.3. Dokumentálás A szimulációhoz és a számításhoz használt adatokat és segédeszközöket a gyártó köteles rendelkezésre bocsátani és megfelelõ módon dokumentálni.

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes